title: Регламент за изпълнение (ЕС) № 974/2014 на Комисията от 11 септември 2014 година за определяне на рефрактометричен метод за измерване на сух разтворим остатък в продукти от преработени плодове и зеленчуци, за целите на класирането им в Комбинираната номенклатура

text:
               16.9.2014

               BG

               Официален вестник на Европейския съюз

               L 274/6

         РЕГЛАМЕНТ ЗА ИЗПЪЛНЕНИЕ (ЕС) № 974/2014 НА КОМИСИЯТА
   от 11 септември 2014 година
   за определяне на рефрактометричен метод за измерване на сух разтворим остатък в продукти от преработени плодове и зеленчуци, за целите на класирането им в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:

               (1)

               С Регламент (ЕИО) № 2658/87 е установена номенклатура от стоки, наричана по-нататък „Комбинирана номенклатура“ или „КН“, която се съдържа в приложение I към посочения регламент.

               (2)

               С Регламент (ЕИО) № 558/93 на Комисията (2) се определя рефрактометричен метод за измерване на съдържанието на захар в продукти, получени от плодове и зеленчуци, за целите на допълнителна бележка 1 към глава 8 от КН и допълнителни бележки 2 и 6 към глава 20 от КН.

               (3)

               Със Съобщение 2009/C 30/04 (3) Комисията заличи Регламент (ЕИО) № 558/93 от действащите достижения на правото на ЕС.

               (4)

               Въпреки че Регламент (ЕИО) № 558/93 бе заличен от действащите достижения на правото на ЕС, рефрактометричният метод все още е необходим за работата на митническите лаборатории в държавите членки в качеството си на важен и незаменим инструмент за определяне съдържанието на различните захари, изразено като захароза, в продукти от глави 8 и 20 от КН.

               (5)

               С цел да се гарантира, че митническите органи прилагат единен подход за целите на митническото класиране, необходимо е да се установи метод за измерване на съдържанието на сух разтворим остатък в продукти от преработени плодове и зеленчуци.

               (6)

               За тази цел, като се вземе предвид опитът, придобит в резултат от технологичния напредък в лабораторните техники и натрупаните научни познания, е уместно да се използва рефрактометричният метод, който се основава на метода, определен в Регламент (ЕИО) № 558/93.

               (7)

               Мерките, предвидени в настоящия регламент, са в съответствие със становището на Комитета по Митническия кодекс,

         ПРИЕ НАСТОЯЩИЯ РЕГЛАМЕНТ:
   Член 1
   Методът за измерване на сух разтворим остатък в продукти от преработени плодове и зеленчуци, който да се използва за определяне на съдържанието на захар, изразено като захароза, в продуктите от глави 8 и 20 от Комбинираната номенклатура за целите на класирането им в Комбинираната номенклатура, е определен в приложението към настоящия регламент.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 11 септември 2014 година.

            За Комисията,

            от името на председателя,

         Algirdas ŠEMETA

            Член на Комисията

      (1)  ОВ L 256, 7.9.1987 г., стр. 1.

      (2)  Регламент (ЕИО) № 558/93 на Комисията от 10 март 1993 г. за определяне на рефрактометричен метод за измерване на сух разтворим остатък в продукти, получени от плодове и зеленчуци, и за отмяна на Регламент (ЕИО) № 543/86 и за изменение на приложение I към Регламент (ЕИО) № 2658/87 на Съвета (ОВ L 58, 11.3.1993 г., стр. 50).

      (3)  Съобщение на Комисията относно официално признаване на факта, че определени актове от законодателството на Общността в сферата на селското стопанство вече не са актуални (ОВ C 30, 6.2.2009 г., стр. 18).

      ПРИЛОЖЕНИЕ
      РЕФРАКТОМЕТРИЧЕН МЕТОД ЗА ИЗМЕРВАНЕ НА СУХ РАЗТВОРИМ ОСТАТЪК В ПРОДУКТИ ОТ ПРЕРАБОТЕНИ ПЛОДОВЕ И ЗЕЛЕНЧУЦИ
      (ОПРЕДЕЛЯНЕ НА СТОЙНОСТТА ПО БРИКС)
      1.   ОПРЕДЕЛЕНИЕ
      Съдържанието на сух разтворим остатък (стойност по Брикс, определяна чрез рефрактометрия) означава процентното тегло захароза във воден разтвор на захароза, който при определени условия има идентичен рефракторен индекс с анализирания продукт.
      2.   АПАРАТУРА
      Основният вид апаратура, която трябва да се използва, е рефрактометър от вид Abbe. Като алтернатива е разрешено използването на цифров рефрактометър.
      Апаратът трябва да позволява процентното тегло захароза да се определя с точност до ± 0,1 %.
      Рефрактометърът трябва да се калибрира на 20 °C посредством система, която позволява температурата на измервателния елемент да се поддържа между + 15 °C и + 25 °C с точност от ± 0,5 °C.
      Работните инструкции на този апарат, и в частност тези, отнасящи се до настройката и източника на светлина, трябва да се спазват стриктно.
      3.   МЕТОД
      3.1.   Подготовка на пробата

      3.1.1.   Течни продукти

      Смесват се внимателно и се пристъпва към определяне.
      3.1.2.   Полутечни продукти, пюрета, плодови сокове с добавки

      Смесва се внимателно средна по размер лабораторна проба и след това се хомогенизира.
      Част от пробата се прецежда през сгъната на четири суха марля, отстраняват се първите капки и се пристъпва към определяне на получения филтрат.
      3.1.3.   Плътни продукти (конфитюри и желета)

      Когато предварително хомогенизираният продукт не може да се използва директно, претеглят се 40 g от продукта с точност до 0,01 g в съд от 250 ml и се добавя 100 ml дестилирана вода.
      Внимателно се кипва за две или три минути, като се разбърква със стъклена бъркалка.
      Охлажда се, след което съдържанието на съда се изсипва в подходящ тариран съд, като се използва дестилирана вода за промивка, добавя се дестилирана вода, за да се получи около 200 g от продукта с точност до 0,01 g, и сместа се разбърква внимателно.
      Оставя се за около 20 минути, след което се прецежда през сгънат филтър или Бюхнерова фуния. Извършва се определяне на филтрата.
      3.1.4.   Замразени продукти

      Размразяват се и се отстраняват буците и примесите.
      Продуктът се смесва с течността, получена от размразяването, и се следват съответно стъпки 3.1.2 и 3.1.3.
      3.1.5.   Сухи продукти или продукти, съдържащи цели плодове или парчета плодове

      Лабораторната проба или част от нея се разрязва на по-малки парчета, отстраняват се буците и примесите и внимателно се разбърква.
      Претеглят се между 10 и 20 g от продукта с точност до 0,01 g в съд.
      Добавя се дестилирана вода, съответстваща на пет пъти теглото на продукта.
      Затопля се в гореща водна баня за около 30 минути, като периодично се разбърква със стъклена бъркалка.
      Когато изстине, се следва стъпка 3.1.3.
      3.1.6.   Продукти, съдържащи алкохол

      Претеглят се около 100 g от пробата с точност до 0,01 g в тариран съд.
      Съдът се поставя в гореща водна баня за около 30 минути, като периодично се разбърква със стъклена бъркалка и при необходимост се добавя дестилирана вода.
      Когато алкохолното съдържание превишава 5 % от масата, се добавя още дестилирана вода и се затопля отново в гореща водна баня за около 45 минути.
      След охлаждане се претегля окончателното съдържание на съда, като се филтрира при необходимост и се пристъпва към определянето.
      3.2.   Определяне

      Принципът е да се приспадне съдържащият се сух разтворим остатък в продукт от рефракторния му индекс.
      Температурата на измерване трябва да бъде между 15 и 25 °С.
      Чрез използване на цифров рефрактометър се поддържа температура от 20 °C.
      Пробата се загрява до температура на измерването, като съдът се поставя във водна баня с желаната температура.
      Поставя се малка проба на долната призма на рефрактометъра, като се внимава количеството да покрива равномерно стъклената повърхност при притискане на призмите една в друга.
      Измерва се съобразно инструкциите за работа с използвания апарат.
      Отчита се полученото процентно тегло захароза с точност до 0,1 %.
      Правят се поне две определения на една и съща приготвена проба.
      4.   ПРЕДСТАВЯНЕ НА РЕЗУЛТАТИТЕ

         Изчисляване и формулиране

      Съдържанието на сухия разтворим остатък се изразява в грамове на 100 грама продукт (g/100 g). Това е еквивалентът на стойността по Брикс.
      Съдържанието на сухия разтворим остатък се изчислява, както следва:
      Процентът захароза, получен от рефрактометрията, се използва директно.
      Ако данните са отчетени при температура, различна от + 20 °C, се правят необходимите корекции, както е посочено в таблица 1.
      Когато измерванията са направени на разреден разтвор, съдържанието на сухия разтворим остатък (M) се изчислява по следната формула:

      като M' е посоченото от рефрактометъра тегло (в грамове) на сухия разтворим остатък на 100 g продукт, а E — теглото (в грамове) на продукт на 100 g разтвор.
      Резултатът от това изчисление се посочва до една цифра след десетичната запетая (± 0,1 °Брикс).

         Таблица 1

         Необходими корекции, ако определянето е извършено при температура, различна от 20 °C

                  Температура °C

                  Захароза в грамове на 100 грама продукт

                  5

                  10

                  15

                  20

                  30

                  40

                  50

                  60

                  70

                  75

                  Изважда се

                  15

                  0,25

                  0,27

                  0,31

                  0,31

                  0,34

                  0,35

                  0,36

                  0,37

                  0,36

                  0,36

                  16

                  0,21

                  0,23

                  0,27

                  0,27

                  0,29

                  0,31

                  0,31

                  0,32

                  0,31

                  0,23

                  17

                  0,16

                  0,18

                  0,20

                  0,20

                  0,22

                  0,23

                  0,23

                  0,23

                  0,20

                  0,17

                  18

                  0,11

                  0,12

                  0,14

                  0,15

                  0,16

                  0,16

                  0,15

                  0,12

                  0,12

                  0,09

                  19

                  0,06

                  0,07

                  0,08

                  0,08

                  0,08

                  0,09

                  0,09

                  0,08

                  0,07

                  0,05

                  Добавя се

                  21

                  0,06

                  0,07

                  0,07

                  0,07

                  0,07

                  0,07

                  0,07

                  0,07

                  0,07

                  0,07

                  22

                  0,12

                  0,14

                  0,14

                  0,14

                  0,14

                  0,14

                  0,14

                  0,14

                  0,14

                  0,14

                  23

                  0,18

                  0,20

                  0,20

                  0,21

                  0,21

                  0,21

                  0,21

                  0,22

                  0,22

                  0,22

                  24

                  0,24

                  0,26

                  0,26

                  0,27

                  0,28

                  0,28

                  0,28

                  0,28

                  0,29

                  0,29

                  25

                  0,30

                  0,32

                  0,32

                  0,34

                  0,36

                  0,36

                  0,36

                  0,36

                  0,36

                  0,37

            5.   ПРЕЦИЗНОСТ
      Тук са обобщени подробностите за междулабораторен тест относно прецизността на метода, извършен по отношение на 8 проби. Те отразяват изискванията за резултатите на метода, описан в настоящото приложение. Данните относно прецизността на метода са дадени в таблица 2.

         Източник на данните за прецизността на метода

      Данните за прецизността на метода бяха определени от междулабораторен тест, проведен през 1999—2000 г. с участието на европейските митнически лаборатории.
      Оценката на прецизността на данните бе извършена в съответствие с ISO 5725.

         Таблица 2

         Данни за прецизността на метода

                  Проба

                  Брой на лабораториите

                  Средна стойност (°Брикс)

                  Граница на повторяемост r (%)

                  Граница на възпроизводимост R (%)

                  Плодов коктейл

                  11

                  18,9

                  3,0

                  4,7

                  Ананас

                  10

                  19,4

                  1,7

                  1,7

                  Ябълково пюре

                  12

                  19,5

                  2,0

                  2,7

                  Тропически плодове

                  9

                  12,8

                  2,9

                  4,0

                  Конфитюр от ягоди

                  12

                  59,8

                  4,0

                  7,2

                  Ябълков сок

                  12

                  11,1

                  1,4

                  4,7

                  Портокалов сок (концентрат)

                  9

                  65,2

                  1,3

                  2,6

                  Портокалов сок на прах

                  11

                  99,8

                  2,3

                  5,3


title: Регламент за изпълнение (ЕС) 2016/1241 на Комисията от 13 юли 2016 година за одобрение на изменение, което не е несъществено, в спецификацията на наименование, вписано в регистъра на защитените наименования за произход и защитените географски указания [Huile d'olive de Haute-Provence (ЗНП)]

text:
               29.7.2016

               BG

               Официален вестник на Европейския съюз

               L 204/1

         РЕГЛАМЕНТ ЗА ИЗПЪЛНЕНИЕ (ЕС) 2016/1241 НА КОМИСИЯТА
   от 13 юли 2016 година
   за одобрение на изменение, което не е несъществено, в спецификацията на наименование, вписано в регистъра на защитените наименования за произход и защитените географски указания [Huile d'olive de Haute-Provence (ЗНП)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               В съответствие с член 53, параграф 1, първа алинея от Регламент (ЕС) № 1151/2012 Комисията разгледа заявлението на Франция за одобрение на изменение в спецификацията на защитеното наименование за произход „Huile d'olive de Haute-Provence“, регистрирано по силата на Регламент (ЕО) № 2036/2001 на Комисията (2).

               (2)

               Тъй като въпросното изменение не е несъществено по смисъла на член 53, параграф 2 от Регламент (ЕС) № 1151/2012, в съответствие с член 50, параграф 2, буква а) от същия регламент Комисията публикува заявлението за изменение в Официален вестник на Европейския съюз
                   (3).

               (3)

               Тъй като Комисията не получи никакви възражения по член 51 от Регламент (ЕС) № 1151/2012, изменението в спецификацията следва да бъде одобрено,

         ПРИЕ НАСТОЯЩИЯ РЕГЛАМЕНТ:
   Член 1
   Одобрява се публикуваното в Официален вестник на Европейския съюз изменение в спецификацията на наименованието „Huile d'olive de Haute-Provence“ (ЗНП).
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 13 юли 2016 година.

            За Комисията,

            от името на председателя,

         Phil HOGAN

            Член на Комисията

      (1)  ОВ L 343, 14.12.2012 г., стр. 1.

      (2)  Регламент (ЕО) № 2036/2001 на Комисията от 17 октомври 2001 г. за допълване на приложението към Регламент (ЕО) № 2400/96 относно вписването на някои означения в Регистъра на защитените наименования за произход и на защитените географски указания, предвиден с Регламент (ЕИО) № 2081/92 на Съвета за защита на географските указания и наименованията за произход на селскостопанските и хранителните продукти (ОВ L 275, 18.10.2001 г., стр. 9).

      (3)  ОВ C 108, 23.3.2016 г., стр. 22.


title: Регламент за изпълнение (ЕС) № 1238/2014 на Комисията от 19 ноември 2014 година за изменение на Регламент (ЕС) № 59/2011 във връзка с тарифните квоти за вина с произход от Сърбия

text:
               20.11.2014

               BG

               Официален вестник на Европейския съюз

               L 333/1

         РЕГЛАМЕНТ ЗА ИЗПЪЛНЕНИЕ (ЕС) № 1238/2014 НА КОМИСИЯТА
   от 19 ноември 2014 година
   за изменение на Регламент (ЕС) № 59/2011 във връзка с тарифните квоти за вина с произход от Сърбия
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1), и по-специално членове 184 и 187 от него,
   като има предвид, че:

               (1)

               Споразумението за стабилизиране и асоцииране между Европейските общности и техните държави членки, от една страна, и Сърбия, от друга страна (наричано по-нататък „CCA“) беше подписано на 29 април 2008 г. в Люксембург и влезе в сила на 1 септември 2013 г.

               (2)

               Протоколът към Споразумението за стабилизиране и асоцииране между Европейските общности и техните държави членки, от една страна, и Република Сърбия, от друга страна, с оглед на присъединяването на Република Хърватия към Европейския съюз (2) (наричан по-нататък „Протоколът“) бе подписан на 25 юни 2014 г. Подписването на Протокола от името на Европейския съюз и неговите държави членки е разрешено с Решение 2014/517/ЕС на Съвета (3) и неговото сключване от името на Европейската общност за атомна енергия е одобрено с Решение 2014/518/Евратом на Съветa (4). Протоколът се прилага временно, считано от 1 август 2014 г.

               (3)

               В член 7 от Протокола и в приложение III към него се предвиждат промени в съществуващите тарифни квоти за вина с произход от Сърбия, считано от 1 август 2014 г.

               (4)

               В съответствие с член 11 от Протокола, за 2014 г. обемите на новите тарифни квоти и увеличенията на обемите на съществуващите тарифни квоти се изчисляват пропорционално на основните годишни обеми, определени в Протокола, като се отчита частта от периода, изтекла преди 1 август 2014 г.

               (5)

               За да се приложат тарифните квоти за вино, предвидени в Протокола, е необходимо да се адаптира Регламент (ЕС) № 59/2011 на Комисията (5).

               (6)

               Поради това Регламент (ЕС) № 59/2011 следва да бъде съответно изменен.

               (7)

               Тъй като Протоколът се прилага от 1 август 2014 г., настоящият регламент следва да се прилага от същата дата и да влезе в сила в деня на публикуването му.

               (8)

               Мерките, предвидени в настоящия регламент, са в съответствие със становището на Комитета за общата организация на селскостопанските пазари,

         ПРИЕ НАСТОЯЩИЯ РЕГЛАМЕНТ:
   Член 1
   Приложението към Регламент (ЕС) № 59/2011 се заменя с текста от приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.
   Настоящият регламент се прилага от 1 август 2014 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 19 ноември 2014 година.

            За Комисията

            Председател

         Jean-Claude JUNCKER

      (1)  ОВ L 347, 20.12.2013 г., стр. 671.

      (2)  ОВ L 233, 6.8.2014 г., стр. 3.

      (3)  Решение 2014/517/ЕС на Съвета от 14 април 2014 г. за подписване, от името на Европейския съюз и неговите държави членки, и временно прилагане на Протокола към Споразумението за стабилизиране и асоцииране между Европейските общности и техните държави членки, от една страна, и Република Сърбия, от друга страна, с оглед на присъединяването на Република Хърватия към Европейския съюз (ОВ L 233, 6.8.2014 г., стр. 1).

      (4)  Решение 2014/518/Евратом на Съвета от 14 април 2014 г. за одобрение на сключването от страна на Европейската комисия, действаща от името на Европейската общност за атомна енергия, на Протокола към Споразумението за стабилизиране и асоцииране между Европейските общности и техните държави членки, от една страна, и Република Сърбия, от друга страна, с оглед на присъединяването на Република Хърватия към Европейския съюз (ОВ L 233, 6.8.2014 г., стр. 20).

      (5)  Регламент (ЕС) № 59/2011 на Комисията от 25 януари 2011 г. за откриване и управление на тарифни квоти на Съюза за вина с произход от Република Сърбия (ОВ L 22, 26.1.2011 г., стр. 1).

      ПРИЛОЖЕНИЕ

            „ПРИЛОЖЕНИЕ
            Тарифни квоти за вина с произход от Сърбия, внасяни в Съюза

                        Пореден номер

                        Код по КН (1)

                        Подпозиция по ТАРИК

                        Описание

                        Обем на квотата за 2014 г. (в hl)

                        Годишен обем на квотата за 2015 г. и за следващите години (в hl) (2)

                        Мито в рамките на тарифната квота

                        09.1526

                        2204 10 93

                        Качествени пенливи вина, различни от шампанско или Asti spumante; други вина от прясно грозде в съдове с вместимост, непревишаваща 2 l

                        53 833

                        55 000

                        Освобождаване

                        2204 10 94

                        2204 10 96

                        2204 10 98

                        2204 21 06

                        2204 21 07

                        2204 21 08

                        2204 21 09

                        ex 2204 21 93

                        19, 29, 31, 41 и 51

                        ex 2204 21 94

                        19, 29, 31, 41 и 51

                        2204 21 95

                        ex 2204 21 96

                        11, 21, 31, 41 и 51

                        2204 21 97

                        ex 2204 21 98

                        11, 21, 31, 41 и 51

                        09.1527

                        2204 29 10

                        Други вина от прясно грозде в съдове с вместимост, превишаваща 2 l

                        10 958

                        12 300

                        Освобождаване

                        2204 29 93

                        ex 2204 29 94

                        11, 21, 31, 41 и 51

                        2204 29 95

                        ex 2204 29 96

                        11, 21, 31, 41 и 51

                        2204 29 97

                        ex 2204 29 98

                        11, 21, 31, 41 и 51

         (1)  Независимо от правилата за тълкуване на Комбинираната номенклатура, се счита, че текстът на описанието на продуктите е само за сведение, като в контекста на настоящото приложение преференциалният режим се определя от обхвата на кодовете по КН. Когато пред кодовете по КН има указание „ех“, преференциалният режим се определя чрез прилагане на кода по КН и съответното описание, взети заедно.

         (2)  По искане на една от страните може да се проведат консултации за адаптиране на квотите, като се прехвърлят количества от квотата, приложима за позиция ex 2204 29 (пореден номер 09.1527), към квотата, приложима за позиции ex 2204 10 и ex 2204 21 (пореден номер 09.1526).“


title: Регламент за изпълнение (ЕС) 2017/604 на Комисията от 17 март 2017 година за одобрение на изменение, което не е несъществено, в спецификацията на наименование, вписано в регистъра на защитените наименования за произход и защитените географски указания [Terre Tarentine (ЗНП)]

text:
               30.3.2017

               BG

               Официален вестник на Европейския съюз

               L 84/1

         РЕГЛАМЕНТ ЗА ИЗПЪЛНЕНИЕ (ЕС) 2017/604 НА КОМИСИЯТА
   от 17 март 2017 година
   за одобрение на изменение, което не е несъществено, в спецификацията на наименование, вписано в регистъра на защитените наименования за произход и защитените географски указания [Terre Tarentine (ЗНП)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               В съответствие с член 53, параграф 1, първа алинея от Регламент (ЕС) № 1151/2012 Комисията разгледа заявлението на Италия за одобрение на изменение в спецификацията на защитеното наименование за произход „Terre Tarentine“, регистрирано по силата на Регламент (ЕО) № 1898/2004 на Комисията (2).

               (2)

               Тъй като въпросното изменение не е несъществено по смисъла на член 53, параграф 2 от Регламент (ЕС) № 1151/2012, в съответствие с член 50, параграф 2, буква а) от същия регламент Комисията публикува заявлението за изменение в Официален вестник на Европейския съюз
                   (3).

               (3)

               Тъй като Комисията не получи никакви възражения по член 51 от Регламент (ЕС) № 1151/2012, изменението в спецификацията следва да бъде одобрено,

         ПРИЕ НАСТОЯЩИЯ РЕГЛАМЕНТ:
   Член 1
   Одобрява се публикуваното в Официален вестник на Европейския съюз изменение в спецификацията на наименованието „Terre Tarentine“ (ЗНП).
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 17 март 2017 година.

            За Комисията,

            от името на председателя,

         Phil HOGAN

            Член на Комисията

      (1)  ОВ L 343, 14.12.2012 г., стр. 1.

      (2)  Регламент (ЕО) № 1898/2004 на Комисията от 29 октомври 2004 г. за допълнение на приложението към Регламент (ЕО) № 2400/96 относно вписването на наименование в „Регистъра на защитените наименования за произход и защитените географски указания“ (Terre Tarentine) (ЗНП) (ОВ L 328, 30.10.2004 г., стр. 66).

      (3)  ОВ C 440, 26.11.2016 г., стр. 4.


title: Регламент за изпълнение (ЕС) 2015/608 на Комисията от 14 април 2015 година за изменение на Регламент (ЕО) № 798/2008 по отношение на вписванията за Украйна и Израел в списъка на третите държави, одобряването на програмата на Украйна за контрол на Salmonella при кокошки носачки, изискванията за ветеринарното сертифициране по отношение на нюкасълската болест и изискванията за преработка на яйчни продукти  Текст от значение за ЕИП

text:
               18.4.2015

               BG

               Официален вестник на Европейския съюз

               L 101/1

         РЕГЛАМЕНТ ЗА ИЗПЪЛНЕНИЕ (ЕС) 2015/608 НА КОМИСИЯТА
   от 14 април 2015 година
   за изменение на Регламент (ЕО) № 798/2008 по отношение на вписванията за Украйна и Израел в списъка на третите държави, одобряването на програмата на Украйна за контрол на Salmonella при кокошки носачки, изискванията за ветеринарното сертифициране по отношение на нюкасълската болест и изискванията за преработка на яйчни продукти
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 2160/2003 на Европейския парламент и на Съвета от 17 ноември 2003 г. относно контрола на салмонела и други специфични агенти, причиняващи зоонози, които присъстват в хранителната верига (1), и по-специално член 10, параграф 2 от него,
   като взе предвид Регламент (ЕО) № 854/2004 на Европейския парламент и на Съвета от 29 април 2004 г. за определяне на специфичните правила за организирането на официален контрол върху продуктите от животински произход, предназначени за човешка консумация (2), и по-специално член 11, параграф 1 от него,
   като взе предвид Директива 2002/99/ЕО на Съвета от 16 декември 2002 г. за установяване на ветеринарно-санитарни правила, регулиращи производството, преработката, разпространението и пускането на пазара на продукти от животински произход за консумация от човека (3), и по-специално член 8, уводното изречение, член 8, точка 1, първа алинея, член 8, точка 4, член 9, параграф 2, буква б) и член 9, параграф 4 от нея,
   като взе предвид Директива 2009/158/ЕИО на Съвета от 30 ноември 2009 г. относно ветеринарно-санитарните изисквания за търговията в Общността и вноса от трети страни на домашни птици и яйца за люпене (4), и по-специално член 23, параграф 1, член 25, член 26, параграф 2 и член 28, параграф 1 от нея,
   като има предвид, че:

               (1)

               В Регламент (ЕО) № 798/2008 на Комисията (5) се предвижда, че стоките, които попадат в неговото приложно поле, могат да бъдат внасяни и да преминават транзитно през Съюза само от третите държави, територии, зони или компартменти, изброени в колони 1 и 3 от таблицата в част 1 от приложение I към същия регламент.

               (2)

               Регламент (ЕО) № 2160/2003 установява правилата за контрол на Salmonella при различни популации от домашни птици в Съюза. В него се предвижда, че включването или запазването в списъците на трети страни, предвидени в законодателството на Съюза, за съответните видове или категории, от които на държавите членки е разрешено да внасят такива яйца за консумация от домашни птици, обхванати от посочения регламент, се извършва след представяне пред Комисията от заинтересованата трета страна на програма за контрол на Salmonella с гаранции, еквивалентни на съдържащите се в националните програми за контрол на Salmonella в държавите членки. Подходящи гаранции и информация по въпроса са включени и в съответните образци на ветеринарни сертификати, посочени в част 2 от приложение I към Регламент (ЕО) № 798/2008.

               (3)

               Украйна представи на Комисията своите програми за контрол на Salmonella при стада от кокошки носачки от вида Gallus gallus. За тези програми бе установено, че осигуряват гаранции, еквивалентни на гаранциите, посочени в Регламент (ЕО) № 2160/2003, и поради това следва да бъдат одобрени.

               (4)

               Украйна е включена в списъка в Решение 2011/163/ЕС на Комисията (6) и разполага с план за наблюдение на остатъчни вещества, който е одобрен за яйцата.

               (5)

               В резултат от еквивалентността на програмите за контрол на Salmonella вписването за Украйна в списъка в част 1 от приложение I към Регламент (ЕО) № 798/2008 следва да бъде изменено, така че да бъде разрешен вносът на яйца от клас „А“ в Съюза.

               (6)

               В Регламент (ЕО) № 798/2008 също така се определят изискванията за ветеринарно сертифициране на посочените стоки. При посочените изисквания се взема предвид дали са необходими специални условия поради статута по отношение на болестите в изброените трети държави, територии, зони или компартменти, в т.ч. вземане на проби и изследване за различни болести по домашните птици, според случая. Посочените специални условия, както и образците на ветеринарните сертификати, които трябва да придружават посочените стоки за внос и транзитно преминаване през Съюза, са установени в част 2 от приложение I към същия регламент.

               (7)

               Нюкасълската болест е особено заразна вирусна болест по домашните птици, която може да доведе до сериозни заболявания, особено сред незащитени, неваксинирани стада домашни птици. Нюкасълската болест се среща в редица трети държави рядко или спорадично, като от няколко години тя се появява в Израел на епидемични вълни.

               (8)

               През юни 2014 г. Хранителната и ветеринарна служба (FVO) на Комисията проведе одит в Израел с цел да направи оценка на контрола в областта на здравеопазването на животните при домашните птици и продуктите от домашни птици, предназначени за внос в Съюза.

               (9)

               При одита бе потвърдено, че като цяло ветеринарните служби на Израел разполагат с ефективни системи за справяне с огнищата на нюкасълска болест в стопанства за домашни птици за търговски цели.

               (10)

               Бяха установени обаче сериозни пропуски при контрола на нюкасълска болест в стопанства за домашни птици, които не са предназначени за търговски цели, като например липсата на зониране около заразените стопанства. Липсата на ограничение за движението на домашни птици и продукти от тях в областта около огнище на нюкасълска болест може да доведе до разпространяване на вируса и въвеждането му в стада домашни птици за търговски цели, в т.ч. такива, от които се изпращат за Съюза живи домашни птици или продукти от тях.

               (11)

               Освен това бе установено, че не са извършени прегледи от официален ветеринарен лекар преди износа в родителските стада домашни птици, от които произхождат яйцата за люпене и еднодневните пилета, както и че към момента на изпращането на стоките от домашни птици за Съюза сертифициращият ветеринарен служител не е разполагал с пълната информация.

               (12)

               При одита също така бе разкрито, че не са били извършени действителни епидемиологични проучвания във връзка с установените огнища на нюкасълска болест, както и че са липсвали епидемиологичен анализ на данните от огнищата и проучвания във връзка с ваксинацията. Всичко това възпрепятства контрола на болестта и не позволява да се разбере епидемиологичната обстановка, свързана с упоритото присъствие на вируса на нюкасълската болест. Поради това понастоящем Израел няма възможност да разработи и приведе в действие всеобхватна и ефективна стратегия за контрол на нюкасълската болест.

               (13)

               Посочените пропуски намаляват надеждността на санитарните гаранции за стоки от домашни птици, предвидени във ветеринарните сертификати, и доказват, че мерките за контрол на нюкасълската болест от страна на Израел понастоящем не отговарят изцяло на съответните изисквания, установени с Директива 92/66/ЕИО на Съвета (7).

               (14)

               В отговор на заключенията и препоръките на FVO органите на Израел предприеха мерки за отстраняване на недостатъците, и по-специално по отношение на предварителните условия за ветеринарно сертифициране и зонирането около огнищата сред домашни птици, които не са предназначени за търговски цели.

               (15)

               Въпреки положените усилия и някои подобрения в областта на биологичната сигурност, както и други превантивни мерки по отношение на нюкасълската болест, предприети през последните две години, в Израел редовно продължават да избухват огнища на посочената болест както в сектора на отглеждането на домашни птици за търговски цели, така и в този за нетърговски цели. Най-вероятно болестта няма да бъде изцяло овладяна и ликвидирана в близко бъдеще.

               (16)

               Поради упоритото присъствие на вируса на нюкасълската болест на територията на Израел и продължаващото избухване на огнища сред стадата домашни птици за търговски цели е необходимо да бъдат изменени съществуващите условия за внос и изискванията за сертифициране с цел да се въведат допълнителни мерки, с които да се предоставят по-добри гаранции за безопасността на вноса на домашни птици и продукти от домашни птици от Израел в Съюза.

               (17)

               Санитарните изисквания и изискванията във връзка със здравеопазването на животните за стопанства, в които се отглеждат домашни птици за разплод и отглеждане и щраусови птици за разплод и отглеждане, са по-строги от тези за стопанствата, в които се отглеждат домашни птици за клане и домашни птици за възстановяване на запасите от дивеч и за които съответно е възможно наличието на по-висок риск от излагане на вируса на нюкасълската болест. Освен това е трудно да се прецени статутът по отношение на болестта на птици, които живеят сред дивата природа и от които се добива месо, използвано за внос на месо от дивечови птици в Съюза.

               (18)

               Вносът на домашни птици за клане и на домашни птици за възстановяване на запасите от дивеч следва да бъде забранен, тъй като посочените видове домашни птици се отглеждат в стопанства, за които не се счита, че предоставят достатъчно гаранции във връзка с опазването на здравето на животните предвид упоритото присъствие на вируса на нюкасълската болест на територията на Израел.

               (19)

               Вносът на месо от дивечови птици следва да бъде забранен, тъй като месото е добито от птици, които живеят сред дивата природа и чийто здравен статус не може да бъде преценен в достатъчна степен поради липсата на яснота във връзка с излагането на вируса на нюкасълската болест.

               (20)

               Поради това свързаното с Израел вписване в част 1 от приложение I към Регламент (ЕО) № 798/2008 следва да бъде изменено, като в колона 6 се впише кодът „Р3“ относно въведените ограничения поради нюкасълската болест, а в колона 6А се въведе „крайна дата“ за стоките, чийто внос следва да бъде забранен (SRP и WGM).

               (21)

               В Израел се извършва рутинна ваксинация на домашните птици срещу нюкасълска болест и те рядко показват клинични признаци на тази болест, когато се заразят с нейния вирус, поради което болестта остава неоткрита. С цел да се сведат до минимум тези възможни рискове следва да се изисква допълнително вземане на проби и лабораторно изследване за наличието на вируса на нюкасълската болест пред износ за Съюза при стада, от които са предназначени за внос в Съюза живи домашни птици и живи щраусови птици, родителски стада домашни птици и стада щраусови птици за разплод, от които произхождат яйца за люпене и еднодневни пилета, предназначени за внос в Съюза, стада домашни птици за клане и щраусови птици за клане, от които се добива месо, предназначено за внос в Съюза, и стада кокошки носачки, чиито яйца са предназначени за внос в Съюза.

               (22)

               В този контекст в член 6 от Регламент (ЕО) № 798/2008 се предвижда, че процедурите за вземане на проби и изследвания на домашните птици за някои болести по тях, в т.ч. нюкасълска болест, трябва да се провеждат в съответствие с приложение III. В раздел I от същото приложение са описани изискванията за вземане на проби и изследвания във връзка с допълнителните гаранции за нюкасълската болест.

               (23)

               В резултат на това в част 2 от приложение I към Регламент (ЕО) № 798/2008 в раздел „Допълнителни гаранции“ следва да се добави вписване „Х“ относно специалните изисквания за вземане на проби и изследвания, установени в приложение III. Кодът „Х“ следва да бъде вписан в колона 5 от реда за Израел в част 1 от приложение I.

               (24)

               Освен това ветеринарните сертификати BPP, BPR, DOC, DOR, HEP, HER, POU, RAT и E следва да бъдат изменени, за да включат препратки към посочените по-горе „Допълнителни гаранции (ДГ)“, отбелязани с „Х“, които трябва да бъдат изпълнени при внос в Съюза във връзка с нюкасълската болест.

               (25)

               Освен това е целесъобразно в образеца на ветеринарен сертификат за яйчни продукти (EP) да бъдат включени изисквания за допълнителна обработка на яйчните продукти в съответствие със стандартите на Световната организация за здравеопазване на животните (OIE) с цел инактивиране на всякакви възможни налични вируси на нюкасълска болест в случай на поява на тази болест на територията на дадена трета държава.

               (26)

               Образците на ветеринарни сертификати за домашни птици за разплод или отглеждане, различни от щраусови птици (BPP), еднодневни пилета, различни от щраусови птици (DOC), яйца за люпене от домашни птици, различни от щраусови птици (HEP) и домашни птици за клане и за домашни птици за възстановяване на запаси от дивеч, различни от щраусови птици (SRP) включват препратки към член 13, параграф 1 от Регламент (ЕО) № 798/2008 във връзка с използването на ваксини против нюкасълска болест в третата държава на произход и изискват да бъдат изпълнени допълнителни здравни изисквания. С цел да се избегнат всякакви възможни грешни тълкувания, в случай че допълнителните здравни изисквания не се отнасят за третата държава, територия или зона на произход на съответната стока, в посочените образци на сертификати следва да се предвиди възможността за заличаване на целия раздел.

               (27)

               Поради това Регламент (ЕО) № 798/2008 следва да бъде съответно изменен.

               (28)

               Следва да се предвиди разумен преходен период от време, преди изменените образци на ветеринарни сертификати да станат задължителни, за да се позволи на държавите членки и на промишлеността да се адаптират към новите изисквания, съдържащи се в изменените образци на ветеринарни сертификати.

               (29)

               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

         ПРИЕ НАСТОЯЩИЯ РЕГЛАМЕНТ:
   Член 1
   Одобряване на програмите за контрол
   Програмите за контрол, представени от Украйна в съответствие с член 10, параграф 1 от Регламент (ЕО) № 2160/2003, се одобряват по отношение на Salmonella при стада кокошки носачки.
   Член 2
   Изменение на Регламент (ЕО) № 798/2008
   Част 1 от приложение I към Регламент (ЕО) № 798/2008 се изменя в съответствие с приложението към настоящия регламент.
   Член 3
   Преходни разпоредби
   За преходен период до 18 май 2015 г. въвеждането в Съюза на пратки от стоки, които попадат в обхвата на Регламент (ЕО) № 798/2008 г. и са придружени от ветеринарен сертификат, попълнен в съответствие с подходящите образци на ветеринарни сертификати BPP, BPR, DOC, DOR, HEP, HER, POU, RAT, E или EP, установени в част 2 от приложение I към Регламент (ЕО) № 798/2008, в техните варианти преди измененията, направени с настоящия регламент, остава разрешено, при условие че ветеринарният сертификат е попълнен, подписан и с дата, не по-късна от 3 май 2015 г.
   Член 4
   Настоящият регламент влиза в сила на третия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 14 април 2015 година.

            За Комисията

            Председател

         Jean-Claude JUNCKER

      (1)  ОВ L 325, 12.12.2003 г., стр. 1.

      (2)  ОВ L 139, 30.4.2004 г., стр. 206.

      (3)  ОВ L 18, 23.1.2003 г., стр. 11.

      (4)  ОВ L 343, 22.12.2009 г., стр. 74.

      (5)  Регламент (ЕО) № 798/2008 на Комисията от 8 август 2008 г. за установяване на списък от трети страни, територии, зони или компартменти, от които са разрешени вносът и транзитът през Общността на домашни птици и продукти от домашни птици, и относно изискванията за ветеринарно сертифициране (ОВ L 226, 23.8.2008 г., стр. 1).

      (6)  Решение 2011/163/ЕС на Комисията от 16 март 2011 г. за одобряване на плановете, представени от трети страни в съответствие с член 29 от Директива 96/23/ЕО на Съвета (ОВ L 70, 17.3.2011 г., стр. 40).

      (7)  Директива 92/66/ЕИО на Съвета от 14 юли 1992 г. за въвеждането на мерки на Общността за борба с нюкасълската болест (ОВ L 260, 5.9.1992 г., стр. 1).

      ПРИЛОЖЕНИЕ
      Приложения I и III към Регламент (ЕО) № 798/2008 се изменят, както следва:

                  (1)

                  Приложение I се изменя, както следва:

                              а)

                              В част 1 вписването за Израел се заменя със следното:

                                          Код по ISO и име на третата държава или територия

                                          Код на третата държава, територия, зона или компартмент

                                          Описание на третата държава, територия, зона или компартмент

                                          Ветеринарен сертификат

                                          Специални условия

                                          Специални условия

                                          Статус на наблюдението по отношение на инфлуенцата по птиците

                                          Ваксинационен статус по отношение на инфлуенцата по птиците

                                          Статус по отношение на контрола на Salmonella

                                          Образец/ образци

                                          Допълнителни гаранции

                                          Крайна дата

                                          Начална дата

                                          1

                                          2

                                          3

                                          4

                                          5

                                          6

                                          6A

                                          6B

                                          7

                                          8

                                          9

                                          „IL — Израел (6)

                                          IL-0

                                          Цялата страна

                                          SPF

                                          BPP, BPR, DOC, DOR, HEP, HER

                                          X

                                          N

                                          A

                                          S5, ST1

                                          SRP

                                          P3

                                          18.4.2015 г.

                                          POU, RAT

                                          X

                                          N

                                          WGM

                                          VIII

                                          P3

                                          18.4.2015 г.

                                          E

                                          X

                                          S4

                                          EP“

                              б)

                              В част 1 вписването за Украйна се заменя със следното:

                                          Код по ISO и име на третата държава или територия

                                          Код на третата държава, територия, зона или компартмент

                                          Описание на третата държава, територия, зона или компартмент

                                          Ветеринарен сертификат

                                          Специални условия

                                          Специални условия

                                          Статус на наблюдението по отношение на инфлуенцата по птиците

                                          Ваксинационен статус по отношение на инфлуенцата по птиците

                                          Статус по отношение на контрола на Salmonella

                                          Образец/ образци

                                          Допълнителни гаранции

                                          Крайна дата

                                          Начална дата

                                          1

                                          2

                                          3

                                          4

                                          5

                                          6

                                          6A

                                          6B

                                          7

                                          8

                                          9

                                          „UA — Ukraine

                                          UA-0

                                          Цялата страна

                                          E, EP, POU, RAT, WGM“

                              в)

                              Част 2 се изменя, както следва:

                                          i)

                                          в раздела „Образци на ветеринарни сертификати“ в частта „Допълнителни гаранции (ДГ)“се добавя следният текст:

                                                      „„X“

                                                      :

                                                      допълнителни гаранции, обхващащи стоки, които са сертифицирани в съответствие с раздел I, точка 8 от приложение III и образци на сертификати BPP, BPR, DOC, DOR, HEP, HER, POU, RAT и E“

                                                ;

                                          ii)

                                          образците на ветеринарни сертификати BPP, BPR, DOC, DOR, HEP и HER се заменят със следното:
                                          „Образец на ветеринарен сертификат за домашни птици за разплод или отглеждане, различни от щраусови птици (BPP)

                                             Образец на ветеринарен сертификат за щраусови птици за разплод или отглеждане (BPR)

                                             Образец на ветеринарен сертификат за еднодневни пилета, различни от щраусови птици (DOC)

                                             Образец на ветеринарен сертификат за еднодневни пилета от щраусови птици (DOR)

                                             Образец на ветеринарен сертификат за яйца за люпене от домашни птици, различни от щраусови птици (HEP)

                                             Образец на ветеринарен сертификат за яйца за люпене от щраусови птици (HER)

                                             “

                                          iii)

                                          образецът на ветеринарен сертификат SRP се заменя със следното:
                                          „Образец на ветеринарен сертификат за домашни птици за клане и за домашни птици за възстановяване на запаси от дивеч, различни от щраусови птици (SRP)

                                             “

                                          iv)

                                          образеците на ветеринарни сертификати POU и RAT се заменят със следното:
                                          „Образец на ветеринарен сертификат за месо от домашни птици (POU)

                                             Образец на ветеринарен сертификат за месо от щраусови птици, отглеждани в стопанства, за консумация от човека (RAT)

                                             “

                                          v)

                                          Образците на ветеринарни сертификати E и EP се заменят със следното:
                                          „Образец на ветеринарен сертификат за яйца (Е)

                                             Образец на ветеринарен сертификат за яйчни продукти (ЕР)

                                             “

                  (2)

                  В приложение III, раздел I се добавя следната точка 8:
                  „8.   Допълнителни гаранции (Х) във връзка с някои трети страни, които не са свободни от нюкасълска болест

                              8.1.

                              В предприятията, посочени в точка 8.2, официалният ветеринарен лекар трябва:

                                          а)

                                          да провери производствения дневник и здравното досие на предприятието;

                                          б)

                                          да извърши клинична проверка във всяко производствено звено, в т.ч. да направи оценка на неговата клинична история и клинични прегледи на домашните птици, особено на онези, които изглеждат болни, във всяко производствено звено, от които се планира изпращане по т. 8.2;

                                          в)

                                          да вземе проби за най-малко 60 трахеални или орофарингални и 60 клоакални натривки за лабораторно изследване с цел проверка на наличието на вируса на нюкасълска болест от домашни и щраусови птици от всяко производствено звено, от което се планира изпращане по т. 8.2; ако броят на птиците в съответната епидемиологична единица е по-малък от 60, натривки се вземат от всички птици. За продуктите по т. 8.2, буква в), вземането на проби може да се извърши и в кланицата.

                              8.2.

                              Точка 8.1 се прилага за предприятия, от които се планира да се изпращат за Съюза:

                                          а)

                                          домашни птици за разплод или отглеждане и щраусови птици за разплод или отглеждане (BPP, BPR);

                                          б)

                                          еднодневни пилета на домашни птици, еднодневни пилета на щраусови птици, яйца за люпене от домашни или щраусови птици и яйца за консумация (DOC, DOR, HEP, HER, E);

                                          в)

                                          месо, добито от домашни и щраусови птици, държани в такива стопанства (POU, RAT).

                              8.3.

                              Процедурите, предвидени в т. 8.1, трябва да се извършат:

                                          а)

                                          за стоките, посочени в т. 8.2, букви а) и в) — в срок от не повече от 72 часа преди изпращането за Съюза или преди клането на домашните щраусовите птици;

                                          б)

                                          за стоките, посочени в т. 8.2, буква б) — през 15 дни, а при редки случаи на изпращане за Съюза — не повече от седем дни преди събирането на яйцата за люпене.

                              8.4.

                              Процедурите, посочени в точка 8.1, трябва да приключат с положителен резултат, а лабораторните изследвания, посочени по-горе, да са извършени в официална лаборатория, да са показали отрицателни резултати и да са налични преди изпращането за Съюза на която и да била от стоките, посочени в точка 8.2.“


title: Регламент за изпълнение (ЕС) 2015/604 на Комисията от 16 април 2015 година за изменение на приложения I и II към Регламент (ЕС) № 206/2010 по отношение на ветеринарно-санитарните изисквания за туберкулоза по говедата в образците на ветеринарни сертификати BOV-X и BOV-Y и вписванията за Израел, Нова Зеландия и Парагвай в списъците на трети страни, територии или части от тях, от които е разрешено въвеждането в Съюза на живи животни и прясно месо  Текст от значение за ЕИП

text:
               17.4.2015

               BG

               Официален вестник на Европейския съюз

               L 100/60

         РЕГЛАМЕНТ ЗА ИЗПЪЛНЕНИЕ (ЕС) 2015/604 НА КОМИСИЯТА
   от 16 април 2015 година
   за изменение на приложения I и II към Регламент (ЕС) № 206/2010 по отношение на ветеринарно-санитарните изисквания за туберкулоза по говедата в образците на ветеринарни сертификати BOV-X и BOV-Y и вписванията за Израел, Нова Зеландия и Парагвай в списъците на трети страни, територии или части от тях, от които е разрешено въвеждането в Съюза на живи животни и прясно месо
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2002/99/ЕО на Съвета от 16 декември 2002 г. за установяване на ветеринарно-санитарни правила, регулиращи производството, преработката, разпространението и пускането на пазара на продукти от животински произход за консумация от човека (1), и по-специално член 8, уводното изречение, член 8, параграф 1, първа алинея и член 8, параграф 4 от нея,
   като взе предвид Директива 2004/68/ЕО на Съвета от 26 април 2004 г. относно определяне на ветеринарно-санитарните правила за внос и транзит в Общността на някои живи копитни животни, за изменение на Директиви 90/426/ЕИО и 92/65/ЕИО и за отмяна на Директива 72/462/ЕИО (2), и по-специално член 3, параграф 1, първа и втора алинея, член 6, параграф 1, първа алинея, член 7, буква д) и член 13, параграф 1, буква д) от нея,
   като има предвид, че:

               (1)

               С Директива 2004/68/ЕО се установяват, inter alia, специални ветеринарно-санитарни изисквания за внос и транзитно преминаване през Съюза на живи копитни животни, които следва да бъдат основани на правилата, установени в законодателството на Съюза по отношение на болестите, към които посочените животни са възприемчиви.

               (2)

               В Директива 2004/68/ЕО е предвидена също възможността да бъдат определяни специални условия за трети страни, при условие че еквивалентността на предоставените от съответната трета страна здравни гаранции е официално призната от Съюза.

               (3)

               В Регламент (ЕС) № 206/2010 на Комисията (3) се установяват, inter alia, изискванията за ветеринарно сертифициране при въвеждане в Съюза на някои пратки от живи животни, включително пратки от домашни животни от рода на едрия рогат добитък. В приложение I към посочения регламент е установен списък на трети страни, територии или части от тях, от които такива пратки могат да бъдат въвеждани в Съюза, както и специални условия за пратките от някои трети страни.

               (4)

               Освен това в приложение I към Регламент (ЕС) № 206/2010 е установен образец на ветеринарен сертификат за домашни животни от рода на едрия рогат добитък (включително видовете Bubalus и Bison и техните кръстоски), предназначени за отглеждане и/или разплод след внос (BOV-X), и образец на ветеринарен сертификат за домашни животни от рода на едрия рогат добитък (включително видовете Bubalus и Bison и техните кръстоски), предназначени за незабавно клане след внос (BOV-Y), които включват гаранции по отношение на туберкулоза по говедата.

               (5)

               С Директива 64/432/ЕИО на Съвета (4) се определят правилата за търговия в рамките на Съюза с животни от рода на едрия рогат добитък и се предвиждат програми за мониторинг и ликвидиране на някои болести по животните, включително на туберкулозата. Нова Зеландия е поискала признаване на нейната програма за контрол на туберкулозата по говедата като еквивалентна на програмите за наблюдение и ликвидиране на туберкулозата по говедата, които се прилагат от държавите членки в съответствие с условията, установени в раздел I от приложение А към Директива 64/432/ЕИО. Информацията, предоставена от Нова Зеландия за нейната програма за контрол на туберкулозата по говедата, показва, че статусът на стадо говеда, класифицирани като „C2“ съгласно националната стратегия на Нова Зеландия за борба с вредителите по отношение на туберкулозата по говедата, е еквивалентен на статуса на стадо говеда по отношение на туберкулозата по говедата, което е признато в държава членка за „официално свободно от туберкулоза стадо говеда“ в съответствие с условията, посочени в раздел I от приложение A към Директива 64/432/ЕИО.

               (6)

               Поради това списъкът и специалните условия, посочени в част 1 от приложение I към Регламент (ЕС) № 206/2010, както и образците на ветеринарни сертификати BOV-X и BOV-Y, установени в част 2 от посоченото приложение, следва да бъдат изменени, за да отразят специалните условия, чрез които Европейският съюз признава еквивалентността на класификацията на стадата говеда в категория „C2“ в рамките на програмата за контрол на туберкулозата по говедата, прилагана в Нова Зеландия, на условията, определени в раздел I от приложение А към Директива 64/432/ЕИО за стадо говеда, признато за „официално свободно от туберкулоза стадо говеда“ в държава членка.

               (7)

               С Регламент (ЕС) № 206/2010 се определят, inter alia, условията за внос в Съюза на пратки от прясно месо от домашни животни от рода на едрия рогат добитък. За тази цел в приложение II към посочения регламент е установен списък на трети страни, територии или части от тях, от които могат да бъдат въвеждани такива пратки в Съюза, както и образци на ветеринарните сертификати, които трябва да придружават посочените пратки, като се отчитат всички специфични условия или допълнителни гаранции, които се изискват.

               (8)

               На 19 септември 2011 г. Парагвай информира Световната организация за здравеопазване на животните (OIE) за появата на огнище на болестта шап (5). След това уведомление с Регламент (ЕС) № 206/2010, изменен с Регламент за изпълнение (ЕС) № 1112/2011 на Комисията (6), беше спрян вносът в Съюза на прясно месо от домашни животни от рода на едрия рогат добитък от посочената трета страна.

               (9)

               Последното огнище на шап в Парагвай е било през януари 2012 г. От ноември 2013 г. OIE призна Парагвай за държава с две зони, свободни от шап, които обхващат цялата територия на Парагвай, където се прилага ваксинация (7).

               (10)

               През април 2014 г. бе проведен одит от Комисията за проверка на ефективността на предприетите мерки и на официалния контрол при предоставянето на гаранции за здравето на животните по отношение на болестта шап (8). FVO стигна до заключението, че системата за контрол на здравето на животните в Парагвай предлага задоволителни гаранции по отношение на болестта шап, в съответствие с изискванията на Съюза за въвеждането на обезкостено и зряло прясно месо от домашни животни от рода на едрия рогат добитък или еквивалентни на тях изисквания. Въпреки това от Парагвай беше поискано да представи доказателства за липсата на вируса на болестта шап на своята територия и за ефективността на програмата за ваксинация.

               (11)

               През втората половина на 2014 г. Парагвай проведе серологични изследвания, основани на насоките, предвидени в глава 8.7 от Здравния кодекс за сухоземните животни на OIE, издание 2014 г. (9). След оценка на резултатите Комисията стигна до заключението, че са налице достатъчно доказателства за отсъствието на вируса на болестта шап в Парагвай и че е удовлетворена от ефективността на програмата за ваксинация. Поради това Парагвай дава достатъчни гаранции за здравето на животните и е поискала разрешение за износ за Съюза на обезкостено и зряло прясно месо от домашни животни от рода на едрия рогат добитък.

               (12)

               Освен това Израел е посочен в списъка в част 1 от приложение II към Регламент (ЕС) № 206/2010. С оглед на пазарната прозрачност и в съответствие с международното право следва да се уточни, че в случая на Израел териториалният обхват на ветеринарните сертификати се ограничава до територията на Държавата Израел, като се изключват териториите, които са под израелско управление от юни 1967 г., а именно Голанските възвишения, ивицата Газа, Източен Йерусалим и останалата част от Западния бряг.

               (13)

               Поради това част 1 от приложение II към Регламент (ЕС) № 206/2010 следва да бъде съответно изменена, за да се разреши вносът в Съюза на прясно месо от домашни животни от рода на едрия рогат добитък от Парагвай и да се измени вписването за Израел.

               (14)

               Поради това приложения I и II към Регламент (ЕС) № 206/2010 следва да бъдат съответно изменени.

               (15)

               С цел да се избегнат смущенията на вноса в Съюза на пратки с домашни животни от рода на едрия рогат добитък, следва да бъде разрешено използването за преходен период и при определени условия на ветеринарни сертификати, издадени в съответствие с Регламент (ЕС) № 206/2010 в тяхната редакция преди измененията, които се въвеждат с настоящия регламент.

               (16)

               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

         ПРИЕ НАСТОЯЩИЯ РЕГЛАМЕНТ:
   Член 1
   Приложения I и II към Регламент (ЕС) № 206/2010 се изменят в съответствие с приложението към настоящия регламент.
   Член 2
   Пратките от живи животни, придружени от съответните ветеринарни сертификати, издадени не по-късно от 1 юни 2015 г. в съответствие с образците на ветеринарни сертификати „BOV-X“ и „BOV-Y“, установени в приложение I към Регламент (ЕС) № 206/2010, в техните редакции преди влизането в сила на настоящия регламент, могат да продължат да бъдат въвеждани в Съюза за преходен период до 30 юни 2015 г.
   Член 3
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 16 април 2015 година.

            За Комисията

            Председател

         Jean-Claude JUNCKER

      (1)  ОВ L 18, 23.1.2003 г., стр. 11.

      (2)  ОВ L 139, 30.4.2004 г., стр. 321.

      (3)  Регламент (ЕС) № 206/2010 на Комисията от 12 март 2010 г. за установяване на списъци на трети страни, територии или части от тях, от които е разрешен вносът в Европейския съюз на някои животни и прясно месо и за определяне на изискванията за ветеринарното сертифициране (ОВ L 73, 20.3.2010 г., стр. 1).

      (4)  Директива 64/432/ЕИО на Съвета от 26 юни 1964 г. относно проблеми, свързани със здравето на животните, които засягат търговията в Общността с говеда и свине (ОВ 121, 29.7.1964 г., стр. 1977/64).

      (5)  http://www.oie.int/wahis_2/public/wahid.php/Reviewreport/Review?page_refer=MapFullEventReport&reportid=11022

      (6)  Регламент за изпълнение (ЕС) № 1112/2011 на Комисията от 3 ноември 2011 г. за изменение на приложение II към Регламент (ЕС) № 206/2010 по отношение на вписването за Парагвай в списъка на третите страни, територии или части от тях, от които е разрешен вносът в Съюза на някои видове прясно месо (ОВ L 287, 4.11.2011 г., стр. 32.)

      (7)  http://www.oie.int/animal-health-in-the-world/official-disease-status/fmd/list-of-fmd-free-members/

      (8)  http://ec.europa.eu/food/fvo/audit_reports/details.cfm?rep_id=3317

      (9)  http://www.oie.int/index.php?id=169&L=0&htmfile=chapitre_fmd.htm

      ПРИЛОЖЕНИЕ
      Приложения I и II към Регламент (ЕС) № 206/2010 се изменят, както следва:

                  1)

                  Приложение I се изменя, както следва:

                              а)

                              Част 1 се изменя, както следва:

                                          i)

                                          вписването за Нова Зеландия се заменя със следното:

                                                      „NZ — Нова Зеландия

                                                      NZ-0

                                                      Цялата страна

                                                      BOV-X, BOV-Y,
                                                      RUM,
                                                      POR-X, POR-Y
                                                      OVI-X, OVI-Y

                                                         III

                                                         V

                                                         XII“

                                          ii)

                                          в специалните условия се добавя следното вписване:

                                                      „„XII“

                                                      :

                                                      територия, за която е признато, че в нея има официално свободни от туберкулоза стада говеда, еквивалентни на признатите въз основа на условията, установени в приложение А, раздел I, точки 1 и 2 от Директива 64/432/ЕИО, за целите на износа за Съюза на живи животни, сертифицирани в съответствие с образеца на ветеринарен сертификат BOV-X или BOV-Y.“

                              б)

                              В част 2 образците на ветеринарни сертификати BOV-X и BOV-Y се заменят със следното:„

                                 “

                  2)

                  Приложение II, част 1 се изменя, както следва:

                              а)

                              вписването за Парагвай се заменя със следното:

                                          „PY — Парагвай

                                          PY-0

                                          Цялата страна

                                          EQU

                                          PY-0

                                          Цялата страна

                                          BOV

                                          A

                                          1

                                          17 април 2015 г.“

                              б)

                              вписването за Израел се заменя със следното:

                                          „IL — Израел (6)

                                          IL-0

                                          Цялата страна

                                          —“

                              в)

                              добавя се следната бележка под линия 6:

                                          „(6)

                                          Разбиран по-надолу като Държавата Израел, като се изключват териториите под израелско управление от юни 1967 г., а именно Голанските възвишения, ивицата Газа, Източен Йерусалим и останалата част от Западния бряг.“


title: Регламент за изпълнение (ЕС) № 1103/2011 на Комисията от 31 октомври 2011 година относно изменение на представителните цени и размера на допълнителните вносни мита за някои продукти от сектора на захарта, определени с Регламент за изменение (ЕC) № 971/2011 за 2011/12 пазарна година

text:
               1.11.2011

               BG

               Официален вестник на Европейския съюз

               L 285/20

         РЕГЛАМЕНТ ЗА ИЗПЪЛНЕНИЕ (ЕС) № 1103/2011 НА КОМИСИЯТА
   от 31 октомври 2011 година
   относно изменение на представителните цени и размера на допълнителните вносни мита за някои продукти от сектора на захарта, определени с Регламент за изменение (ЕC) № 971/2011 за 2011/12 пазарна година
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 година за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент (ЕО) № 951/2006 на Комисията от 30 юни 2006 г. относно правилата за прилагане на Регламент (ЕО) № 318/2006 на Съвета по отношение на обмена с трети страни в сектора на захарта (2), и по-специално член 36, параграф 2, втора алинея, второ изречение,
   като има предвид, че:

               (1)

               Размерът на представителните цени и допълнителните вносни мита, приложими за бяла захар, сурова захар и някои сиропи, за 2011/12 пазарна година се определя от Регламент за изменение (ЕC) № 971/2011 на Комисията (3). Тези цени и мита са последно изменени с Регламент за изменение (ЕC) № 1092/2011 на Комисията (4).

               (2)

               Данните, с които Комисията разполага понастоящем, предполагат изменение на посочения размер в съответствие с правилата и процедурите, предвидени в Регламент (ЕО) № 951/2006,

         ПРИЕ НАСТОЯЩИЯ РЕГЛАМЕНТ:
   Член 1
   Представителните цени и допълнителните вносни мита, приложими за продуктите, посочени в член 36 от Регламент (ЕО) № 951/2006, определени в Регламент за изменение (ЕC) № 971/2011, за 2011/12 пазарна година, се изменят и се съдържат в приложението към настоящия регламент.
   Член 2
   Настоящият регламент влиза в сила на 1 ноември 2011 година.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 31 октомври 2011 година.

            За Комисията, от името на председателя,

         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 178, 1.7.2006 г., стр. 24.

      (3)  ОВ L 254, 30.9.2011 г., стр. 12.

      (4)  ОВ L 281, 28.10.2011 г., стр. 25.

      ПРИЛОЖЕНИЕ

         Изменен размер на представителните цени и на допълнителните вносни мита за бяла захар, сурова захар и продуктите с код по КН 1702 90 95, приложим считано от 1 ноември 2011 година

                  (EUR)

                  Код по КН

                  Размер на представителната цена за 100 kg нето от съответния продукт

                  Размер на допълнителното мито за 100 kg нето от съответния продукт

                  1701 11 10 (1)

                  46,76

                  0,00

                  1701 11 90 (1)

                  46,76

                  0,88

                  1701 12 10 (1)

                  46,76

                  0,00

                  1701 12 90 (1)

                  46,76

                  0,58

                  1701 91 00 (2)

                  49,57

                  2,60

                  1701 99 10 (2)

                  49,57

                  0,00

                  1701 99 90 (2)

                  49,57

                  0,00

                  1702 90 95 (3)

                  0,50

                  0,22

         (1)  Определяне за стандартното качество, както е посочено в приложение IV, точка III от Регламент (ЕО) № 1234/2007.

         (2)  Определяне за стандартното качество, както е посочено в приложение IV, точка II от Регламент (ЕО) № 1234/2007.

         (3)  Определяне за 1 % съдържание на захароза.


title: Регламент за изпълнение (ЕС) № 90/2012 на Комисията от 2 февруари 2012 година за изменение на Регламент (ЕО) № 736/2006 относно работните методи на Европейската агенция за авиационна безопасност за провеждане на стандартизационни инспекции

text:
               3.2.2012

               BG

               Официален вестник на Европейския съюз

               L 31/1

         РЕГЛАМЕНТ ЗА ИЗПЪЛНЕНИЕ (ЕС) № 90/2012 НА КОМИСИЯТА
   от 2 февруари 2012 година
   за изменение на Регламент (ЕО) № 736/2006 относно работните методи на Европейската агенция за авиационна безопасност за провеждане на стандартизационни инспекции
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 216/2008 на Европейския парламент и на Съвета от 20 февруари 2008 година относно общи правила в областта на гражданското въздухоплаване, за създаване на Европейска агенция за авиационна безопасност и за отмяна на Директива 91/670/ЕИО на Съвета, Регламент (ЕО) № 1592/2002 и Директива 2004/36/ЕО (1), и по-специално член 24, параграф 5 от него,
   като има предвид, че:

               (1)

               С Регламент (ЕО) № 736/2006 на Комисията (2) се установяват работните методи на Европейската агенция по въздушна безопасност (наричана по-нататък „Агенцията“) за провеждане на стандартизационни инспекции съгласно член 24, параграф 5 от Регламент (ЕО) № 216/2008. Регламент (ЕО) № 736/2006 беше приет във време, когато обхватът на Регламент (ЕО) № 1592/2002 на Европейския парламент и на Съвета (3) беше ограничен върху първоначалната летателна годност и нейното поддържане.

               (2)

               Оттогава насам Регламент (ЕО) № 216/2008 замени Регламент (ЕО) № 1592/2002 и двукратно разшири обхвата му, първо за да включи по-специално въздушния екипаж и въздушните операции, и второ за да включи управлението на въздушното движение и аеронавигационното обслужване (УВД/АНО), както и безопасността на летищата. Комисията прие няколко правила за прилагане, съответстващи на тези нови области на компетентност.

               (3)

               С Регламент (ЕО) № 1702/2003 на Комисията (4) вече се установиха правила за прилагане относно сертифицирането за летателната годност и за опазване на околната среда на въздухоплавателни средства и свързани с тях продукти, части и оборудване, както и за сертифицирането на проектантски и производствени организации и включва както технически изисквания, така и административни процедури за гарантиране на доброто прилагане от страна на компетентните органи на държавите-членки.

               (4)

               Регламент (ЕО) № 2042/2003 на Комисията (5) установява правила за прилагане за поддържане на летателната годност на въздухоплавателните средства и авиационните продукти, части и устройства и за одобряване на организациите и персонала, изпълняващ тези задачи, и включва както технически изисквания, така и административни процедури за гарантиране на доброто прилагане от страна на компетентните органи на държавите-членки.

               (5)

               Регламент (ЕС) № 805/2011 на Комисията (6) определя подробни правила за свидетелствата за правоспособност на ръководителите на полети и за някои свидетелства и сертификати и включва както технически изисквания, така и административни процедури, за да гарантира доброто прилагане от страна на компетентните органи на държавите-членки.

               (6)

               Регламент за изпълнение (ЕС) № 1178/2011 на Комисията (7) определя технически изисквания и административни процедури във връзка с екипажите на въздухоплавателни средства в гражданското въздухоплаване, за да гарантира доброто прилагане от страна на компетентните органи на държавите-членки.

               (7)

               Регламент за изпълнение (ЕС) № 1034/2011 на Комисията (8) определя административни процедури относно надзора на безопасността при управлението на въздушното движение и аеронавигационното обслужване, за да гарантира доброто прилагане от компетентните органи на държавите-членки на общите изисквания за предоставяне на аеронавигационно обслужване, установени с Регламент за изпълнение (ЕС) № 1035/2011 на Комисията (9).

               (8)

               Регламент (ЕИО) № 3922/91 на Съвета (10), изменен с Регламент (ЕО) № 859/2008 на Комисията (11), определя общи технически изисквания, приложими към търговския превоз със самолети, и административни процедури за гарантиране на доброто прилагане от компетентните органи на държавите-членки, които остават в сила дотогава, докато са в сила и правилата за прилагане в областта на въздушните операции.

               (9)

               Директива 2004/36/ЕО на Европейския парламент и на Съвета (12) относно безопасността на въздухоплавателни средства на трети страни, които използват летища на Общността, изменена с Директива 2008/49/ЕО на Комисията (13), установява процедури за провеждане на наземни инспекции на такива въздухоплавателни средства (SAFA) от държавите-членки, които остават в сила дотогава, докато са в сила правилата за прилагане в областта на наземните инспекции.

               (10)

               За да се наблюдава прилагането на тези правила от компетентните органи на държавите-членки, е необходимо незабавно да се разшири прилагането на съществуващите работни методи на Агенцията за провеждане на стандартизационни инспекции върху новите области на лицензиране на екипажи, въздушни операции, свидетелствата за правоспособност на ръководителите на полети и предоставянето на УВД/АНО.

               (11)

               Поради това Регламент (ЕО) № 736/2006 следва да бъде съответно изменен.

               (12)

               Мерките, предвидени в настоящия регламент, са в съответствие със становището на комитета, учреден съгласно член 65 от Регламент (ЕО) № 216/2008,

         ПРИЕ НАСТОЯЩИЯ РЕГЛАМЕНТ:
   Член 1
   В член 3 от Регламент (ЕО) № 736/2006 параграф 1 се заменя със следния текст:

      „1.   За да се направи оценка на съответствието с изискванията на Регламент (ЕО) № 216/2008 и неговите правила за прилагане в областите на първоначална летателна годност и нейното поддържане, въздушни операции, наземни инспекции, въздушни екипажи, ръководители на полети, управление на въздушното движение и аеронавигационно обслужване, Агенцията извършва инспекции на националните авиационни власти, за които изготвя доклад.“

   Член 2
   Агенцията изменя работните си процедури с цел постигане на съответствие с настоящия регламент не по-късно от един месец след влизането му в сила.
   Член 3
   Настоящият регламент влиза в сила на първия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 2 февруари 2012 година.

            За Комисията

            Председател

         José Manuel BARROSO

      (1)  ОВ L 79, 19.3.2008 г., стр. 1.

      (2)  ОВ L 129, 17.5.2006 г., стр. 10.

      (3)  ОВ L 240, 7.9.2002 г., стр. 1.

      (4)  ОВ L 243, 27.9.2003 г., стp. 6.

      (5)  ОВ L 315, 28.11.2003 г., стр. 1.

      (6)  ОВ L 206, 11.8.2011 г., стp. 21.

      (7)  ОВ L 311, 25.11.2011 г., стр. 1.

      (8)  ОВ L 271, 18.10.2011 г., стp. 15.

      (9)  ОВ L 271, 18.10.2011 г., стp. 23.

      (10)  ОВ L 373, 31.12.1991 г., стp. 4.

      (11)  ОВ L 254, 20.9.2008 г., стp. 1.

      (12)  ОВ L 143, 30.4.2004 г., стр. 76.

      (13)  ОВ L 109, 19.4.2008 г., стр. 17.


title: Регламент за изпълнение (ЕС) 2015/410 на Комисията от 11 март 2015 година за установяване на стандартни стойности при внос с цел определяне на входната цена на някои плодове и зеленчуци

text:
               12.3.2015

               BG

               Официален вестник на Европейския съюз

               L 67/28

         РЕГЛАМЕНТ ЗА ИЗПЪЛНЕНИЕ (ЕС) 2015/410 НА КОМИСИЯТА
   от 11 март 2015 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 11 март 2015 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 157, 15.6.2011 г., стр. 1.

      ПРИЛОЖЕНИЕ

         Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  EG

                  65,8

                  MA

                  86,2

                  TR

                  87,5

                  ZZ

                  79,8

                  0707 00 05

                  JO

                  229,9

                  MA

                  182,1

                  TR

                  183,7

                  ZZ

                  198,6

                  0709 93 10

                  MA

                  121,0

                  TR

                  191,3

                  ZZ

                  156,2

                  0805 10 20

                  EG

                  46,4

                  IL

                  72,4

                  MA

                  68,8

                  TN

                  53,2

                  TR

                  63,6

                  ZZ

                  60,9

                  0805 50 10

                  TR

                  49,2

                  ZZ

                  49,2

                  0808 10 80

                  BR

                  69,0

                  CA

                  81,0

                  CL

                  100,4

                  MK

                  27,7

                  US

                  197,6

                  ZZ

                  95,1

                  0808 30 90

                  AR

                  113,6

                  CL

                  105,5

                  CN

                  90,9

                  ZA

                  95,6

                  ZZ

                  101,4

         (1)  Номенклатура на държавите, определена с Регламент (ЕО) № 1106/2012 на Комисията от 27 ноември 2012 година за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите текст от значение за ЕИП (ОВ L 328, 28.11.2012 г., стр. 7). Код „ZZ“ означава „с друг произход“.


title: Регламент за изпълнение (ЕС) № 330/2014 на Комисията от 31 март 2014 година за установяване на стандартни стойности при внос с цел определяне на входната цена на някои плодове и зеленчуци

text:
               1.4.2014

               BG

               Официален вестник на Европейския съюз

               L 98/13

         РЕГЛАМЕНТ ЗА ИЗПЪЛНЕНИЕ (ЕС) № 330/2014 НА КОМИСИЯТА
   от 31 март 2014 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 31 март 2014 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  IL

                  219,4

                  MA

                  57,6

                  TN

                  91,2

                  TR

                  95,1

                  ZZ

                  115,8

                  0707 00 05

                  EG

                  170,1

                  MA

                  39,8

                  TR

                  133,5

                  ZZ

                  114,5

                  0709 91 00

                  TN

                  118,0

                  ZZ

                  118,0

                  0709 93 10

                  MA

                  45,3

                  TR

                  96,8

                  ZZ

                  71,1

                  0805 10 20

                  EG

                  46,6

                  IL

                  67,4

                  MA

                  53,3

                  TN

                  47,7

                  TR

                  54,5

                  ZA

                  60,4

                  ZZ

                  55,0

                  0805 50 10

                  MA

                  35,6

                  TR

                  62,6

                  ZZ

                  49,1

                  0808 10 80

                  AR

                  85,3

                  BR

                  99,6

                  CL

                  97,4

                  CN

                  73,3

                  EG

                  89,4

                  MK

                  23,6

                  US

                  182,7

                  ZZ

                  93,0

                  0808 30 90

                  AR

                  103,8

                  CL

                  151,6

                  CN

                  52,7

                  ZA

                  93,8

                  ZZ

                  100,5

         (1)  Номенклатура на държавите, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


title: Регламент за изпълнение (ЕС) № 948/2011 на Комисията от 22 септември 2011 година относно изменение на представителните цени и размера на допълнителните вносни мита за някои продукти от сектора на захарта, определени с Регламент (ЕC) № 867/2010 за 2010/11 пазарна година

text:
               23.9.2011

               BG

               Официален вестник на Европейския съюз

               L 246/28

         РЕГЛАМЕНТ ЗА ИЗПЪЛНЕНИЕ (ЕС) № 948/2011 НА КОМИСИЯТА
   от 22 септември 2011 година
   относно изменение на представителните цени и размера на допълнителните вносни мита за някои продукти от сектора на захарта, определени с Регламент (ЕC) № 867/2010 за 2010/11 пазарна година
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 година за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент (ЕО) № 951/2006 на Комисията от 30 юни 2006 г. относно правилата за прилагане на Регламент (ЕО) № 318/2006 на Съвета по отношение на обмена с трети страни в сектора на захарта (2), и по-специално член 36, параграф 2, втора алинея, второ изречение,
   като има предвид, че:

               (1)

               Размерът на представителните цени и допълнителните вносни мита, приложими за бяла захар, сурова захар и някои сиропи, за 2010/11 пазарна година се определя от Регламент (ЕC) № 867/2010 на Комисията (3). Тези цени и мита са последно изменени с Регламент за изменение (ЕC) № 933/2011 на Комисията (4).

               (2)

               Данните, с които Комисията разполага понастоящем, предполагат изменение на посочения размер в съответствие с правилата и процедурите, предвидени в Регламент (ЕО) № 951/2006,

         ПРИЕ НАСТОЯЩИЯ РЕГЛАМЕНТ:
   Член 1
   Представителните цени и допълнителните вносни мита, приложими за продуктите, посочени в член 36 от Регламент (ЕО) № 951/2006, определени в Регламент (ЕC) № 867/2010, за 2010/11 пазарна година, се изменят и се съдържат в приложението към настоящия регламент.
   Член 2
   Настоящият регламент влиза в сила на 23 септември 2011 година.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 22 септември 2011 година.

            За Комисията, от името на председателя,

         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 178, 1.7.2006 г., стр. 24.

      (3)  ОВ L 259, 1.10.2010 г., стр. 3.

      (4)  ОВ L 242, 20.9.2011 г., стр. 6.

      ПРИЛОЖЕНИЕ

         Изменен размер на представителните цени и на допълнителните вносни мита за бяла захар, сурова захар и продуктите с код по КН 1702 90 95, приложим считано от 23 септември 2011 година

                  (EUR)

                  Код по КН

                  Размер на представителната цена за 100 kg нето от съответния продукт

                  Размер на допълнителното мито за 100 kg нето от съответния продукт

                  1701 11 10 (1)

                  47,27

                  0,00

                  1701 11 90 (1)

                  47,27

                  0,72

                  1701 12 10 (1)

                  47,27

                  0,00

                  1701 12 90 (1)

                  47,27

                  0,43

                  1701 91 00 (2)

                  48,57

                  2,90

                  1701 99 10 (2)

                  48,57

                  0,00

                  1701 99 90 (2)

                  48,57

                  0,00

                  1702 90 95 (3)

                  0,49

                  0,22

         (1)  Определяне за стандартното качество, както е посочено в приложение IV, точка III от Регламент (ЕО) № 1234/2007.

         (2)  Определяне за стандартното качество, както е посочено в приложение IV, точка II от Регламент (ЕО) № 1234/2007.

         (3)  Определяне за 1 % съдържание на захароза.